
70 DR.30.9.2002 
 

 

sepuluh buah ini bukan merupakan angka yang mutlak, kerana saya pasti lebih banyak 
bilangannya yang diperlukan. Mungkin sebagai permulaan, Sekolah SK Bumbum di 
Sabah dan sebuah lagi di Sarawak akan menjadi sebagai satu pilot project yang akan 
mendorong kepada pelaksanaan sekolah ini secara agresif di masa akan datang. 

 Sebagai sebuah sekolah yang berkonsepkan baru, saya ingin menekankan 
agar kementerian mengambil perhatian terhadap perkara-perkara kebajikan …… 

 Timbalan Yang di-Pertua [Datuk Lim Si Cheng]: Yang Berhormat, ada dua 
Ahli Yang Berhormat yang bangun, Pasir Mas dan Kinabatangan. 

 Tuan Ronald Kiandee:  Saya beri Kinabatangan. 

 Datuk Bung Moktar bin Radin:  Tuan Yang di-Pertua, terima kasih rakan 
saya daripada Beluran.  Tuan Yang di-Pertua, saya ingin bertanya Ahli Yang Berhormat 
bagi Beluran, apakah dengan perwujudan sekolah yang lebih bersifat agresif dan 
terbuka ini lebih menumpukan dengan facilities yang mungkin boleh memberi kelebihan 
kepada pelajar-pelajar yang akan membawa kepada satu perubahan baru ke arah 
sistem pendidikan yang lebih cemerlang dan apakah Ahli Yang Berhormat juga akan 
mencadangkan kepada kerajaan supaya kewangan yang ada ini khususnya di 
Kementerian Pendidikan akan diguna pakai mengikut jadual-jadual yang ditetapkan 
untuk memastikan bahawa peruntukan itu tidak dipakai, tidak digunakan ke jalan yang 
tidak relevan pada masa akan datang.  Terima kasih. 

 Tuan Ronald Kiandee:  Tuan Yang di-Pertua, saya akan sentuh perkara yang 
kedua, tetapi saya melihat cadangan yang pertama itu sekolah berpusat seperti yang 
dilaksanakan ini, saya melihat akan membantu kepada sekolah-sekolah luar bandar 
seperti yang saya katakan kurang penuntut, kurang prasarananya dan kurang guru, 
boleh dikumpulkan dalam satu sekolah yang besar dan lengkap seperti yang dicadang- 
kan dalam sekolah berpusat yang disebutkan oleh kementerian. 

 Timbalan Yang di-Pertua [Datuk Lim Si Cheng]: Yang Berhormat, Pasir 
Mas minta laluan.   

 Tuan Ronald Kiandee:  Saya ingin teruskan, Tuan Yang di-Pertua. 

 Timbalan Yang di-Pertua [Datuk Lim Si Cheng]:  Dia hendak teruskan.   

 Tuan Ronald Kiandee:  Sebagai sebuah sekolah berkonsep baru, saya ingin 
menekankan agar kementerian mengambil perhatian terhadap perkara-perkara 
kebajikan murid-murid sepenuhnya dengan mengambil kira umur mereka, kekuatan 
mereka untuk hidup di atas kaki sendiri, terutama dalam mengurus makan minum 
mereka, baju persekolahan mereka dan yang penting adalah keselamatan mereka 
semasa berada di sekolah berpusat ini. Di pedalaman Sabah dan Sarawak saya yakin 
konsep persekolahan ini jika dilaksanakan dengan baik akan mampu membawa 
masyarakat ini untuk mengubah cara hidup mereka melalui pendidikan kanak-kanak. 

 Pendekatan-pendekatan baru telah menentukan masyarakat luar bandar 
mampu dibangunkan, tidak sahaja berlaku dalam Kementerian Pendidikan, tetapi juga 
di Kementerian Pembangunan Luar Bandar. Pengumuman Timbalan Menteri 
Kewangan di Dewan yang mulia ini baru-baru ini, bahawa konsep payung dalam 
menganugerahkan kontrak kepada kontraktor-kontraktor bumiputera dimansuhkan dan 
satu lagi pendekatan yang akan dilaksanakan oleh kerajaan dalam menentukan 
bahawa  projek-projek pembangunan dilaksanakan akan dapat mencapai matlamat 
yang digariskan. 

 Kita tidak dapat menafikan bahawa sesungguhnya banyak tohmahan dan 
ketidakyakinan masyarakat telah dilemparkan terhadap konsep payung ini dan semua 
ini membayangkan seolah-olah tidak secebis pun pencapaian yang telah direalisasikan 
oleh konsep ini. Tanggapan ini sesungguhnya adalah tidak tepat kerana banyak juga 
projek luar bandar terutama dalam pembinaan dan pembaikan jalan raya, bekalan air 
telah berjaya dilaksanakan melaluinya. 

 Setelah pemansuhan ini, tentulah kementerian akan mengenalkan satu 
konsep baru dalam mengendalikan peruntukan yang begitu banyak di bawah 
kementerian berkenaan. Apa pun konsep yang dicadangkan kelak dan apa juga 
panggilannya sama ada payung, ataupun bersepadu ataupun project management 
consultant ataupun akar umbi dan sebagainya adalah tidak penting. Panggilan itu 
hanyalah panggilan semata-mata, yang penting adalah objektif yang disasarkan itu 



sepuluh buah ini bukan merupakan angka yang mutlak, kerana saya pasti lebih banyak bilangannya yang diperlukan. Mungkin sebagai permulaan, Sekolah SK Bumbum di Sabah dan sebuah lagi di Sarawak akan menjadi sebagai satu pilot project yang akan mendorong kepada pelaksanaan sekolah ini secara agresif di masa akan datang. Sebagai sebuah sekolah yang berkonsepkan baru, saya ingin menekankan agar kementerian mengambil perhatian terhadap perkara-perkara kebajikan ...... Timbalan Yang di-Pertua [Datuk Lim Si Cheng]: Yang Berhormat, ada dua Ahli Yang Berhormat yang bangun, Pasir Mas dan Kinabatangan. Tuan Ronald Kiandee: Saya beri Kinabatangan. Datuk Bung Moktar bin Radin: Tuan Yang di-Pertua, terima kasih rakan saya daripada Beluran. Tuan Yang di-Pertua, saya ingin bertanya Ahli Yang Berhormat bagi Beluran, apakah dengan perwujudan sekolah yang lebih bersifat agresif dan terbuka ini lebih menumpukan dengan facilities yang mungkin boleh memberi kelebihan kepada pelajar-pelajar yang akan membawa kepada satu perubahan baru ke arah sistem pendidikan yang lebih cemerlang dan apakah Ahli Yang Berhormat juga akan mencadangkan kepada kerajaan supaya kewangan yang ada ini khususnya di Kementerian Pendidikan akan diguna pakai mengikut jadual-jadual yang ditetapkan untuk memastikan bahawa peruntukan itu tidak dipakai, tidak digunakan ke jalan yang tidak relevan pada masa akan datang. Terima kasih. Tuan Ronald Kiandee: Tuan Yang di-Pertua, saya akan sentuh perkara yang kedua, tetapi saya melihat cadangan yang pertama itu sekolah berpusat seperti yang dilaksanakan ini, saya melihat akan membantu kepada sekolah-sekolah luar bandar seperti yang saya katakan kurang penuntut, kurang prasarananya dan kurang guru, boleh dikumpulkan dalam satu sekolah yang besar dan lengkap seperti yang dicadang- kan dalam sekolah berpusat yang disebutkan oleh kementerian. Timbalan Yang di-Pertua [Datuk Lim Si Cheng]: Yang Berhormat, Pasir Mas minta laluan. Tuan Ronald Kiandee: Saya ingin teruskan, Tuan Yang di-Pertua. Timbalan Yang di-Pertua [Datuk Lim Si Cheng]: Dia hendak teruskan. Tuan Ronald Kiandee: Sebagai sebuah sekolah berkonsep baru, saya ingin menekankan agar kementerian mengambil perhatian terhadap perkara-perkara kebajikan murid-murid sepenuhnya dengan mengambil kira umur mereka, kekuatan mereka untuk hidup di atas kaki sendiri, terutama dalam mengurus makan minum mereka, baju persekolahan mereka dan yang penting adalah keselamatan mereka semasa berada di sekolah berpusat ini. Di pedalaman Sabah dan Sarawak saya yakin konsep persekolahan ini jika dilaksanakan dengan baik akan mampu membawa masyarakat ini untuk mengubah cara hidup mereka melalui pendidikan kanak-kanak. Pendekatan-pendekatan baru telah menentukan masyarakat luar bandar mampu dibangunkan, tidak sahaja berlaku dalam Kementerian Pendidikan, tetapi juga di Kementerian Pembangunan Luar Bandar. Pengumuman Timbalan Menteri Kewangan di Dewan yang mulia ini baru-baru ini, bahawa konsep payung dalam menganugerahkan kontrak kepada kontraktor-kontraktor bumiputera dimansuhkan dan satu lagi pendekatan yang akan dilaksanakan oleh kerajaan dalam menentukan bahawa projek-projek pembangunan dilaksanakan akan dapat mencapai matlamat yang digariskan. Kita tidak dapat menafikan bahawa sesungguhnya banyak tohmahan dan ketidakyakinan masyarakat telah dilemparkan terhadap konsep payung ini dan semua ini membayangkan seolah-olah tidak secebis pun pencapaian yang telah direalisasikan oleh konsep ini. Tanggapan ini sesungguhnya adalah tidak tepat kerana banyak juga projek luar bandar terutama dalam pembinaan dan pembaikan jalan raya, bekalan air telah berjaya dilaksanakan melaluinya. Setelah pemansuhan ini, tentulah kementerian akan mengenalkan satu konsep baru dalam mengendalikan peruntukan yang begitu banyak di bawah kementerian berkenaan. Apa pun konsep yang dicadangkan kelak dan apa juga panggilannya sama ada payung, ataupun bersepadu ataupun project management consultant ataupun akar umbi dan sebagainya adalah tidak penting. Panggilan itu hanyalah panggilan semata-mata, yang penting adalah objektif yang disasarkan itu.